૬પ પાઇલ પર ૪૭૦ મીટર લાંબી જેટી બની રહી છે તે પૂરી થયા બાદ લિન્ક સ્પાન બેરિંગ વડે જોડવામાં આવશે અને લિન્ક સ્પાનનો બીજો છેડો પોન્ટૂન સાથે સાંકળવામાં આવશે. પોન્ટૂન દરિયાની ભરતી-ઓટ પ્રમાણે ઉંચુ-નીચુ થશે અને તે મુજબ જ લિન્ક સ્પાન પણ જેટી સાથેની કનેક્ટીવિટી કામગીરી કરશે. સૌરાષ્ટ્ર અને દ. ગુજરાત વચ્ચેના સડક માર્ગનું ભારણ ઘટી જશે. ભાવનગર અને ભરૂચ વચ્ચે સડક માર્ગે ૨૮૪ કિ.મી.નું અંતર અને ૬ કલાકની કંટાળાજનક મુસાફરી થાય છે. પરંતુ ફેરી સર્વિ‌સ શરૂ થવાથી દરિયાઇ માર્ગે ફક્ત ૩૦ કિ.મી.નું થઇ જશે અને માત્ર ૯૦ મિનીટમાં પહોંચાશે.